Klokken 02.50 natten til fredag modtog Nordjyllands Politi en henvendelse om mistænkelig adfærd på Smedevej i Hobro. De fire unge mænd gik rundt ved parkerede biler på Smedevej, og da politiet ankom, kunne de ikke forklare, hvad de lavede der. Det fortæller vagtchef ved Nordjyllands Politi, Karsten Højrup Kristensen. Mændene var selv ankommet til stedet i to biler, som blev ransaget, men der blev ikke fundet noget af politimæssig interesse udover manglende forsikring på den ene bil. To af mændene er fra Randers, mens det ikke vides, hvor de andre to var fra. De blev alle fire bortvist fra Smedevej.

Referat:
Fire unge mænd luskede rundt i på Smedevej i Hobro.